****

**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398

Vienības iela 53, Kārsava, Kārsavas novads,LV-5717

tālr.65781390, fakss 65711030, e-pasts: dome@karsava.lv

Apstiprināts

Kārsavas novada pašvaldības domes

23.11.2017. lēmumam ( sēdes prot. Nr. 18 , 28.&)

**Kārsavas novada pašvaldības starpinstitucionālās komandas sadarbība bērnu tiesību aizsardzības jomā**

**NOLIKUMS**

Kārsavā

Izdoti saskaņā ar Ministru kabineta 2017.gada 12.septembra

noteikumiem Nr. 545 „Noteikumi par institūciju sadarbību bērnu tiesību aizsardzībā”

1. **VISPĀRĪGIE JAUTĀJUMI**
	1. Kārsavas novada pašvaldības Starpinstitucionālā komanda ( turpmāk – Komanda) ir Kārsavas novada pašvaldības izveidota strapprofesionāļu komanda no Kārsavas novada pašvaldības, tās iestāžu un Kārsavas novada teritorijā esošo iestāžu speciālistiem starpinstitucionālai sadarbībai, lai īstenotu un risinātu bērnu tiesību aizsardzības jautājumus.
	2. Nolikums nosaka Komandas izveidošanas kārtību, struktūru, darba organizāciju, uzdevumus, tiesības un atbildību.
	3. Komandas darbu koordinē un vada Komandas vadītājs.
	4. Komanda savu darbību plāno un veic patstāvīgi.
	5. Komandas locekļi pienākumus veic darba laikā un bez papildus samaksas.
	6. Komandas mērķis ir:
		1. sniegt atbalstu un veikt preventīvos pasākumus krīzes situācijā nonākušām ģimenēm ar bērniem;
		2. uzlabot darbu ar nepilngadīgajiem likumpārkāpējiem;
		3. uzlabot preventīvo darbu ar nepilngadīgajiem bērniem, kuriem ir uzvedības problēmas, neattaisnoti skolas kavējumi, klaiņošana, zagšana, atkarības un citas problēmas;
		4. veicināt ģimeņu, pašvaldības un valsts institūciju sadarbību nepilngadīgā bērna un viņa ģimenes problēmu risināšanā.
	7. Komanda darbojas saskaņā ar šo nolikumu un savā darbībā ievēro un pilda Latvijas Republikas Satversmi, LR Labklājības ministrijas Valsts bērnu tiesību aizsardzības inspekcijas metodiskos ieteikumus, LR likumu “ Par pašvaldībām”, “ Bērnu tiesību aizsardzības likumu”, Ministru kabineta noteikumus, normatīvos aktus un Domes lēmumus.
2. **KOMANDAS STRUKTŪRA, SASTĀVS UN VADĪBA**
	1. Komandā darbojas pārstāvji no sekojošajām valsts un pašvaldības institūcijām:
		1. Kārsavas novada pašvaldības Sociālā dienesta sociālā darba speciālists;
		2. Kārsavas novada Bāriņtiesas pārstāvis;
		3. Kārsavas novada izglītības darba speciālists;
		4. Valsts policijas Latgales reģiona pārvaldes, Ludzas iecirkņa nepilngadīgo lietu inspektors;
		5. Valsts probācijas dienesta Ludzas teritoriālās struktūrvienības pārstāvis;
		6. Ģimenes ārsts.
	2. Nepieciešamības gadījumā uz sapulci tiek aicinātas ieinteresētās personas.
	3. Komandas vadītājs:
		1. vada gadījuma risināšanas procesu;
		2. informē iesaistītās institūcijas par sadarbības uzsākšanu ar ģimeni un bērnu, sniedzot situācijas īsu aprakstu;
		3. izvērtē bērna un ģimenes situāciju un piesaista nepieciešamos speciālistus;
		4. organizē, vada un atbild par Komandas darbu, nepieciešamās dokumentācijas aizpildīšanu, paraksta sēžu protokolus;
		5. informē ( informēšanas veidi var būt – rakstiski/telefoniski/elektroniski) institūcijas par būtiskajām izmaiņām sociālā gadījuma risināšanas gaitā;
		6. lēmumus, kas būtiski var ietekmēt bērna/ģimenes sociālo situāciju, pieņem kopā ar Komandas esošajiem speciālistiem. Lēmumus atspoguļo Komandas sēdes protokolā;
		7. plāno un sagatavo Komandas sēdes darba kārtību un sēdes norises vietu, lai mērķtiecīgāk risinātu bērna un ģimenes gadījumu, informējot Komandas locekļus par paredzēto tikšanos vismaz nedēļu iepriekš;
		8. uzsākot Komandas darbu, nozīmē sēdes protokolistu no Komandas locekļu vidus.
	4. Komandas locekļi sadarbojas un pilda Komandas vadītāja uzliktos pienākumus un norādījumus:
		1. piedalās Komandas sēdēs un lēmumu pieņemšanā;
		2. pilda un organizē nolikuma III. un IV. nodaļā noteiktos uzdevumus un ievēro tiesības.
	5. Komanda pieņem lēmumu par nepilngadīgā profilakses lietas iekārtošanu Kārsavas novadā dzīvojošajiem bērniem:
		1. kuriem ir uzvedības problēmas, neattaisnoti mācību stundu kavējumi, atkarības problēmas, kā arī klaiņo un zog;
		2. kuri izdarījuši Administratīvo pārkāpumu kodeksā paredzētās prettiesiskās darbības.
3. **KOMANDAS UZDEVUMI UN TIESĪBAS**
	1. Komandas uzdevumi:
		1. organizēt nepilngadīgo likumpārkāpumu profilakses darbu Kārsavas novada administratīvajā teritorijā;
		2. izskatīt individuālus gadījumus saistībā ar iespējamiem bērna tiesību aizsardzības pārkāpumiem, ja ir nepieciešama ātra rīcība un vairāku institūciju sadarbība, kā arī ja radušās situācijas nav iespējams atrisināt vienas institūcijas ietvaros vai nav to izdevies atrisināt ilgstošā laikposmā;
		3. sekmēt un attīstīt pasākumus bērnu izdarīto likumpārkāpumu novēršanā, vienlaicīgi nodrošinot pilnīgu personas datu aizsardzību. Tās pamatā ir pamattiesības uz privātumu un personas datu aizsardzība, ievērojot Fizisko personu datu aizsardzības likuma prasības;
		4. izstrādāt uzvedības sociālās korekcijas un sociālās palīdzības programmas, katram bērnam, par kuru saņemta informācija atbildīgajā institūcijā;
		5. veikt preventīvos pasākumus, problēmu risināšanu un atbalsta nodrošināšanu sociālajam riskam pakļautajiem bērniem, jauniešiem un vecākiem vai bērna likumīgajiem pārstāvjiem;
		6. analizēt problēmu gadījumus bērnu un jauniešu sociālās atstumtības mazināšanai un nepilngadīgo noziedzības novēršanai, pieņemot vienotu rīcības plānu mērķu sasniegšanai.
4. **KOMANDAS DARBA ORGANIZĒŠANA**
	1. Komanda, ņemot vērā klienta vajadzību un resursu novērtējumu, izvirza kopīgu mērķi, sadala uzdevumus un atbildību, nosaka tālāko virzību, izvērtē pieņemto lēmumu izpildi, novērtē sadarbības rezultātus.
	2. **Kārsavas novada pašvaldības Sociālais dienesta speciālists:**
		1. iekārto profilakses lietu, ja Komanda pieņēmusi attiecīgu lēmumu, katram nepilngadīgajam pēc viņa deklarētās vai faktiskās dzīvesvietas;
		2. pēc Komandas sapulces lēmuma, uzaicina nepilngadīgo kopā ar likumisko pārstāvi uz konsultāciju un izskaidro uzvedības sociālās korekcijas un sociālās palīdzības programmas būtību, tiesības un pienākumus, uzsāk sadarbību;
		3. ja nepilngadīgais maina dzīvesvietu, informāciju no profilakses lietas, nosūta tai pašvaldībai, kuras administratīvajā teritorijā nepilngadīgais dzīvo, neatkarīgi vai dzīvesvieta ir deklarēta vai nav deklarēta;
		4. gadījumos, kad ģimene nevēlas sadarboties, sociālais darbinieks informē Komandu, kura izvērtē profilakses lietā esošo informāciju un pieņem lēmumu par nepieciešamību ierosināt administratīvo lietvedību pret likumiskajiem pārstāvjiem par nepilngadīgo bērnu audzināšanas un izglītošanas pienākumu nepildīšanu. Lēmums tiek nosūtīts Valsts policijas Latgales reģiona pārvaldes Ludzas iecirknim un Kārsavas novada Bāriņtiesai;
		5. Nepilngadīgā profilakses lietu slēdz:
			1. ar pilngadības sasniegšanu;
			2. ja nepilngadīgais viena gada laikā nav izdarījis jaunus pārkāpumus;
			3. ja nepilngadīgajam ir piemērots audzinoša rakstura piespiedu līdzeklis – ievietošana sociālās korekcijas izglītības iestādē, uz laiku, kas ilgāks par vienu gadu;
			4. ja nepilngadīgais ir notiesāts ar reālu brīvības atņemšanu;
			5. ja pastāv citi apstākļi, piemēram, izbraukšana uz pastāvīgu dzīvi ārzemēs, nāve.
		6. Pēc profilakses lietas slēgšanas novēro nepilngadīgo uz laiku līdz vienam gadam. Informē komandu par viņa turpmākajām gaitām.
		7. Uzvedības sociālās korekcijas un sociālās palīdzības programmu var neizstrādāt, ja līdz pilngadības sasniegšanas ir palicis mazāk par trīs mēnešiem.
	3. **Kārsavas novada Bāriņtiesas pārstāvis**:
		1. savas kompetences ietvaros sniedz informāciju par nepilngadīgo un viņa ģimeni;
		2. veic pasākumus bērnu tiesību nodrošināšanā;
		3. nodrošina bērnu personisko un mantisko tiesību aizsardzību savas kompetences ietvaros.
	4. **Kārsavas novada izglītības darba speciālists:**
		1. organizē informācijas iegūšanu par bērniem, kuri ilgstoši neapmeklē izglītības iestādes un kuriem ir uzvedības problēmas;
		2. savas kompetences ietvaros organizē informācijas iegūšanu par nepilngadīgajiem un viņu ģimenēm;
		3. sadarbības komandas loceklis nepieciešamības gadījumā uzaicina pārstāvi no izglītības iestādes uz Komandas sapulci;
		4. savas kompetences ietvaros organizē preventīvus pasākumus izglītības iestādē.
	5. **Valsts policijas Latgales reģiona pārvaldes, Ludzas iecirkņa nepilngadīgo lietu inspektors:**
		1. savas kompetences ietvaros sniedz informāciju par nepilngadīgo un viņa ģimeni;
		2. ņem uzskaitē nepilngadīgās personas;
		3. piedalās nepilngadīgo tiesiskajā audzināšanā;
		4. veic pasākumus, lai novērstu nepilngadīgo likumpārkāpumu izdarīšanas cēloņus un veicinošos apstākļus;
		5. savas kompetences ietvaros veic preventīvus pasākumus bērnu tiesību aizsardzības un noziedzības novēršanas jomā;
		6. organizē preventīvos reidus, kā arī pārbauda nepilngadīgo pulcēšanās vietas, uzaicinot piedalīties citus valsts un pašvaldības institūciju, un nevalstisko organizāciju pārstāvjus;
		7. konstatējot nepilngadīgā klaiņošanu, ubagošanu, apreibināšanos ar alkoholiskajiem dzērieniem, narkotiskajām un citām apreibinošām vielām, kā arī citus apstākļus, kas var kaitēt nepilngadīgajam, informē atbildīgās pašvaldības institūcijas un veic pārrunas ar nepilngadīgās personas vecākiem vai likumiskajiem pārstāvjiem.
	6. **Valsts probācijas dienesta Ludzas teritoriālās struktūrvienības pārstāvis:**
		1. savas kompetences ietvaros sniedz informāciju par nepilngadīgo un viņa ģimeni;
		2. nodrošina probācijas klientu iesaistīšanu sociālās uzvedības korekcijas vai sociālās rehabilitācijas programmās;
		3. probācijas klienta lietas vadītājs uztur tiešu kontaktu ar Sociālo dienesta sociālo darbinieku darbam ar ģimenēm un bērniem.
	7. **Ģimenes ārsts:**
		1. savas kompetences ietvaros, sadarbojoties ar citām ārstniecības personām, sniedz informāciju par nepilngadīgo un viņa ģimeni.
	8. Komandas vadītājs organizē turpmākās komandas sanāksmes.
	9. Komandas sanāksmes organizē pēc nepieciešamības, bet ne retāk kā četras reizes gadā.
	10. Izskatāmo jautājumu vispusīgai izvērtēšanai uz Komandas sanāksmi var tikt uzaicinātas citas ieinteresētās personas un speciālisti.
	11. Katrs Komandā iesaistītais institūcijas speciālists uzņemas atbildību par savu rīcību atbilstoši savai kompetencei, ievēro ētikas un konfidencialitātes principus, viņa lēmumi un rīcība atbilst Latvijas Republikas Satversmei, citiem normatīvajiem aktiem un publisko tiesību principiem, katras iestādes darba kārtības noteikumiem un nolikumam.
	12. Komandas sanāksmes tiek protokolētas.
	13. Komandas sanāksmes darba kārtībā paredzētos jautājumus var izskatīt, ja sanāksmē piedalās vismaz puse no Komandas locekļiem.
5. **NOSLĒGUMA JAUTĀJUMI**
	1. Nolikumā noteikto darbību īstenošanas uzraudzību veic Sociālais dienests.
	2. Ierašanās uz Komandas sēdēm ir obligātas katras institūcijas pārstāvim.
	3. Komandas locekļi savā darbībā ievēro ētikas un morāles normas.
	4. Komanda darbību izbeidz, ja par to tiek pieņemts attiecīgs Domes lēmums.

Domes priekšsēdētāja I.Silicka